##### NAROČNIK: Zavod Republike Slovenije za blagovne

##### rezerve Republike Slovenije

Dunajska cesta 106, 1000 LJUBLJANA,

ki ga zastopa direktor Tomi Rumpf

matična številka: 5022959

ID za DDV: SI34375848

(v nadaljevanju: zavod)

**IZVAJALEC:**

ID za DDV:

matična številka:

(v nadaljevanju: izvajalec)

skleneta na osnovi odločitve zavoda o izbiri najugodnejšega ponudnika naslednjo

# VZOREC POGODBE O MENJAVI MOTORNIH OLJ

## I. PREDMET POGODBE

1. **člen**

Predmet pogodbe je menjava motornih olj (v nadaljevanju tudi: blago), ki se izvrši na naslednji način:

1. zavod proda ter izroči v last in posest izvajalcu 44.580 litrov motornih olj, last zavoda, ki je uskladiščeno na lokaciji iz 1. odstavka 3. člena te pogodbe.
2. izvajalec proda ter izroči v last in posest (dobavi) zavodu 44.580 litrov motornih olj v skladišče iz 2. odstavka 3. člena te pogodbe.

###### II. KOLIČINA IN KAKOVOST BLAGA, POGODBENE CENE

1. **člen**

Blago, ki je predmet prodaje (1. točka 1. člena):

|  |  |  |  |  |  |  |  |
| --- | --- | --- | --- | --- | --- | --- | --- |
| Zap. št. | Naziv | Embalaža | Količina v (kosih) | Količina l | Cena na liter brez DDV v EUR | Vrednost brez DDV v EUR | Vrednost z DDV v EUR |
| 1 | Petrol Garant 10W-40 | plastenka 4l | 1.408 | 5.632 |  |  |  |
| 2 | Petrol Garant 10W-40 | plastenka 205 l | 40 | 8.200 |  |  |  |
| 3 | Petrol Premium Power 5W-40 | plastenka 4 l | 512 | 2.048 |  |  |  |
| 4 | Petrol Super 15W-40 | plastenka 205 l | 140 | 28.700 |  |  |  |

Blago, ki je predmet dobave (2. točka 1. člena):

|  |  |  |  |  |  |  |  |
| --- | --- | --- | --- | --- | --- | --- | --- |
| Zap. št. | Naziv | Embalaža | Količina v (kosih) | Količina l | Cena na liter brez DDV v EUR | Vrednost brez DDV v EUR | Vrednost z DDV v EUR |
| 1 |  |  |  |  |  |  |  |
| 2 |  |  |  |  |  |  |  |
| 3 |  |  |  |  |  |  |  |
| 4 |  |  |  |  |  |  |  |
| 5 |  |  |  |  |  |  |  |

Zavod izjavlja, izvajalec pa s tem izrecno soglaša, da je pogodbeno dogovorjena kakovost blaga, katerega se izvajalec zavezuje izročiti zavodu (2. točka 1. člena), bistvena sestavina pogodbe, ter da gre za bistveno kršitev te pogodbe, če dobavljeno blago zavodu ne bi ustrezalo zahtevam po kakovosti, opredeljeni v prejšnjem odstavku tega člena.

###### III. KRAJ PREVZEMA OZ. DOBAVE

1. **člen**

Zavod bo dal izvajalcu na razpolago blago iz 1. točke 1. člena last naročnika, skladiščeno na lokaciji Petrol, d.d., Ljubljana, SDC Zalog, Zaloška 259, 1260 Ljubljana (FCA - Incoterms 2010) (v nadaljevanju: SDC Zalog).

Izvajalec bo blago iz 2. točke 1. člena te pogodbe dobavil na lokacijo .

Dobavitelj se obvezuje, da bo za dobavljeno blago zagotavljal skladiščenje in obnavljanje v svojem skladišču. V ta namen bosta pogodbeni stranki sklenili posebno pogodbo o skladiščenju in obnavljanju.

###### IV. PREVZEM BLAGA

1. **člen**

Količinski in kakovostni prevzem blaga opravi predstavnik oz. predstavniki Zavoda, skupaj z pooblaščeno kontrolno hišo, ki jo določi Zavod. Stroške kontrole plača Zavod.

V primeru, da se pri prevzemu ugotovi, da dobavljena motorna olja niso skladna z zahtevami te pogodbe, je izvajalec dolžan:

* odpraviti pomanjkljivosti/napake na svoje stroške;
* nositi vse stroške, ki jih ima kupec z izvedbo ponovnega prevzema.

Šteje se, da je dobavitelj prevzete pogodbene obveznosti izpolnil, če je pooblaščena kontrolna hiša Zavoda ugotovila, da je v skladišče Zavoda dobavljena vsa količina blaga iz 1. člena in v kakovosti v skladu z 2. členom te pogodbe.

Če dobavitelj ne dobavi blaga iz 1. člena v roku iz 1. odstavka tega člena, je Zavod upravičen do pogodbene kazni v višini 0,5 ‰ vrednosti prepozno dobavljenih motornih olj za vsak dan zamude, vendar skupaj največ 5 % te vrednosti. Pogodbena kazen se obračuna pri plačilu računa za blago, ki je dobavljeno z zamudo.

**V. IZROČITEV BLAGA**

1. **člen**

Izvajalec je dolžan pisno obvestiti Zavod o datumu(ih) predvidenega prevzema blaga vsaj 5 delovnih dni pred nameravanim prevzemom v skladišču iz 1. odstavka 3. člena te pogodbe in ga obvestiti tudi o nameravani količini, ki jo namerava prevzeti.

Izvajalec lahko pooblasti neodvisno kontrolno hišo za izvedbo kontrole količin in kakovosti blaga. V tem primeru nosi stroške kontrole izvajalec.

1. **člen**

Pogodbeni stranki sta sporazumni, da gre v primeru, če izvajalec dobavi blago s kakovostjo, ki ne ustreza dogovorjeni kakovosti iz 2. člena te pogodbe, za bistveno kršitev pogodbe. V takšnem primeru ima zavod pravico:

- zahtevati od izvajalca, da odpelje blago neustrezne kakovosti na svoje stroške in da v roku, ki ga določi zavod, dobavi blago kakovosti v skladu s to pogodbo;

- unovčiti finančna zavarovanja iz 9. člena te pogodbe;

- odstopiti od pogodbe in kupiti istovrstno blago enakih količin na osnovi kritnega nakupa;

- zahtevati povračilo škode, povzročene s kršitvijo obveznosti prodajalca po tej pogodbi.

Uresničena upravičenja iz prejšnjega odstavka ne smejo presegati dejanske škode zavoda.

**VI. POGODBENI ROKI**

1. **člen**

Izvajalec lahko prične s prevzemom blaga iz 1. točke 1. člena te pogodbe dne 3.6.2021, vendar ne pred izpolnitvijo vseh pogojev iz razpisne dokumentacije, pridobitvijo soglasja s strani pristojnega ministrstva in podpisom te pogodbe. Izvajalec se zavezuje prevzeti celotno količino blaga do 30.6.2021.

Izvajalec lahko prične z dobavo blaga dne 3.6.2021, vendar ne pred izpolnitvijo vseh pogojev iz razpisne dokumentacije, pridobitvijo soglasja s strani pristojnega ministrstva in podpisom te pogodbe. Izvajalec se s to pogodbo zavezuje, da bo blago iz 2. točke 1. člena dobavil do 30.6.2021.

###### VII. FINANČNO ZAVAROVANJE

1. **člen**

Iz naslova zavarovanja plačila blaga mora kupec najkasneje v roku osmih (8) dni po podpisu te pogodbe oziroma tri delovne (3) dni pred prvim prevzemom blaga zagotoviti prodajalcu:

* bančno garancijo prvovrstne banke
* kavcijsko zavarovanje prvovrstne zavarovalnice
* predplačilo,

oz. kombinacijo zavarovanj v skupni pogodbeni vrednosti odkupljenega blaga z DDV z veljavnostjo najmanj 15 dni po poteku roka za plačilo blaga (Priloga).

Prodajalec zadrži in unovči garancijo v primeru neizpolnitve ali nepravilne izpolnitve pogodbenih obveznosti kupca iz naslova nakupa blaga.

Izvajalec lahko obveznost zavarovanja plačila blaga izpolni tako, da blago iz 2. točke 1. člena preda zavodu pred prevzemom blaga iz 1. točke 1. člena.

Če izvajalec obveznosti predložitve garancij v danem roku ne izpolni, pogodba preneha veljati.

###### VIII. POGODBENA KAZEN

1. **člen**

Če izvajalec iz razlogov, ki so na njegovi strani, zamudi končni rok dobave blaga iz 2. točke 1. člena v skladišče iz 2. odstavka 3. člena te pogodbe, je dolžan plačati zavodu pogodbeno kazen, kot sledi:

* za en dan zamude v prvem tednu zamude, v višini 0,5 ‰ od skupne prodajne cene za zamujeno količino blaga z morebitnimi dajatvami in DDV;
* za naslednje dni zamude pa v višini 0,5 ‰ od skupne prodajne cene celotne pogodbene količine blaga z morebitnimi dajatvami in DDV.

Skupna pogodbena kazen iz obeh alinei prejšnjega odstavka ne more presegati 5 % od skupne prodajne cene blaga.

Če izvajalec iz razlogov, ki so na njegovi strani, zamudi končni rok prevzema blaga iz 1. točke 1. člena v skladišču iz 1. odstavka 3. člena te pogodbe, je dolžan plačati zavodu pogodbeno kazen, kot sledi:

* za en dan zamude v prvem tednu zamude, v višini 0,5 ‰ od skupne odkupne cene za zamujeno količino blaga z morebitnimi dajatvami in DDV;
* za naslednje dni zamude pa v višini 0,5 ‰ od skupne odkupne cene celotne pogodbene količine blaga z morebitnimi dajatvami in DDV.

Skupna pogodbena kazen iz obeh alinei prejšnjega odstavka ne more presegati 5 % od skupne odkupne cene blaga.

Zavod je upravičen, izvajalec pa s tem izrecno soglaša, znesek v višini obračunane pogodbene kazni pobotati z enakim zneskom kupnine po tej pogodbi.

V primeru zamude se izvajalec zavezuje zavodu na njegov prvi poziv in brez ugovora pokriti vsak strošek in škodo, ki bi zavodu nastala zaradi zamude izvajalca. Obveznost plačila pogodbene kazni ostane tudi v takšnem primeru.

V primeru zamude, daljše od 10 dni, ima zavod pravico odstopiti od pogodbe ter zahtevati povračilo škode, v skladu s prejšnjim odstavkom tega člena.

V primeru zamude izvajalca, daljše od 10 dni od končnega roka dobave, določenega v 8. členu te pogodbe, ima zavod tudi pravico:

- odstopiti od pogodbe in na stroške izvajalca kupiti istovrstno blago enakih količin na osnovi kritnega nakupa ter zahtevati povračilo škode, povzročene s kršitvijo obveznosti izvajalca po tej pogodbi.

V primeru zamude ob prevzemu blaga iz razlogov, ki so na strani izvajalca, lahko zavod zahteva tudi povrnitev morebitne škode, ki bi jo utrpel zaradi nepravočasnega prevzema blaga.

###### IX. POGODBENA CENA IN VREDNOST

1. **člen**

Cena, po kateri izvajalec odkupi blago, last zavoda, je \_\_\_\_\_\_\_ EUR na liter pri 15° C brez DDV oz. EUR z DDV – v nadaljevanju odkupna cena.

Skupna cena blaga, ki ga dobavi izvajalec, je EUR na liter pri 15° C brez DDV oz. EUR z DDV– v nadaljevanju prodajna cena.

Cene vsebujejo vse stroške (prevzem, dobavo, zavarovanje, odvoz odpadkov, popuste in stroške prevzema in dobave blaga, prevozne, carinske ter vse morebitne druge stroške…), povezane z izvršitvijo predmeta te pogodbe.

V primeru, da bi v zvezi z dobavo ali odkupom blaga prišlo do kakršnih koli dodatnih stroškov in/ali dajatev, le-te krije izvajalec.

###### X. NAČIN PLAČILA

1. **člen**

Izvajalec bo kupnino za blago iz 1. točke 1. člena te pogodbe poravnal v roku 30 dni od prejema računa. Zavod bo račun s predpisanimi dajatvami in dobavnico izdal v roku 5 dni po prevzemu. Izvajalec bo kupnino blaga plačal na transakcijski račun, ki ga zavod navede na računu.

S plačilom, izvršenim v skladu s prejšnjim odstavkom, se šteje, da je izvajalec izpolnil v celoti svojo obveznost plačila kupnine po tej pogodbi.

Izvajalec bo e-račun za blago iz 2. točke 1. člena te pogodbe s predpisanimi dajatvami izdal v roku 5 dni po dobavi blaga. Obvezne priloge računa/ov so dobavnica/e dobavitelja in prevzemnica/e skladiščnika. Zavod bo kupnino za blago iz 2. točke 1. člena te pogodbe plačal 30. dan od prejema računa, če bo blago pravilno dobavljeno v smislu te pogodbe.

S plačilom, izvršenim v skladu s prejšnjim odstavkom, se šteje, da je zavod izpolnil v celoti svojo obveznost plačila kupnine za blago iz 2. točke 1. člena te pogodbe po tej pogodbi, izvajalec pa se odpoveduje kakršnemukoli ugovoru ali zahtevku.

Medsebojne obveznosti lahko pogodbenika tudi pobotata.

###### XI. PROTIKORUPCIJSKA KLAVZULA

1. **člen**

Če kdo v imenu ali na račun izvajalca, predstavniku ali posredniku zavod v zvezi s to pogodbo obljubi, ponudi ali da kakšno nedovoljeno korist za:

* pridobitev posla ali
* sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je zavod povzročena škoda ali je omogočena pridobitev nedovoljene koristi predstavniku ali posredniku ali drugi pogodbeni stranki ali njenemu predstavniku, zastopniku, posredniku;

je ta pogodba nična.

###### XII. RAZVEZNI POGOJ

1. **člen**

Ne glede na navedeno v posameznih določbah te pogodbe, je pogodba razvezana v primeru izpolnitev naslednjih okoliščin in pogojev:

* če bo zavod seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo zavod seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

###### XIII. REŠEVANJE SPOROV

1. **člen**

Pogodbeni stranki bosta morebitna nesoglasja reševali sporazumno. V primeru spora je pristojno sodišče v Ljubljani.

###### XIV. KONČNE DOLOČBE

1. **člen**

Za vse, kar ni določeno s to pogodbo, veljajo določila Obligacijskega zakonika, Zakona o blagovnih rezervah, Zakona o javnem naročanju in drugih predpisov.

1. **člen**

Pogodbeni stranki sta soglasni, da pogodba prične veljati z dnem, ko jo podpišeta obe pogodbeni stranki. Če se pogodba podpiše v več jezikih, je merodajen slovenski tekst pogodbe. Pogodba je veljavna do izpolnitve vseh pogodbenih obveznosti obeh pogodbenih strank.

1. **člen**

Pogodba je napisana v štirih (4) enakih izvodih, od katerih vsaka pogodbena stranka prejme po dva (2) izvoda.

Ljubljana, dne \_\_\_\_\_\_\_\_\_\_ Datum: \_\_\_\_\_\_\_\_\_\_

Številka: \_\_\_\_\_\_\_\_\_ Številka: \_\_\_\_\_\_\_\_\_

## IZVAJALEC ZAVOD